راجہ راؤ

راجا راؤ انگریزی زبان میں ناول اور مختصر کہانیاں لکھنے والے بھارتی مصنف تھے جہنوں نے ما بعد الطبیعیات پر لکھا ہے۔ انھیں 1964ء میں ساہتہ اکیڈمی ایوارڈ سے بھی نوازا گیا۔ انھوں نے مختلف انواع کے ادب میں کام کیا ہے۔ اُن کا بھارت میں انگریزی ادب میں بہت کام ہے۔

 سرگزشت 

 ابتدائی زندگی 
راجا راؤ 8 نومبر 1908ء کو میسور کے شہر ہاسن میں سمارت سوتر براہمن خاندان میں پیدا ہوئے۔ وہ اپنے 9 بہن بھائیوں میں سب سے بڑے تھے۔ اُن کے سات بہنیں اور ایک بھائی تھا۔ اُن کے والد نظام کالج حیدرآباد، دکن میں کرناٹک کی مقامی زبان کنڑا زبان پڑھاتے تھے۔ جب وہ چار سال کے تھے تو اُن کی والدہ کا انتقال ہو گیا تھا۔

والدہ کے انتقال نے اُن پر بحثیت ناول نگار بہت اثر چھوڑا۔ والدہ کی کمی اور یتیمی اکثر اُن کی تحریروں کے موضوعات رہے ہیں۔ اُن کی زندگی پر اثرانداز ہونے والی ایک اور شخصیت اُن کے دادا تھے جن کے ساتھ وہ ہاسن میں رہے۔ انھوں نے ایک مسلم اسکول سے تعلیم حاصل کی۔ بعد ازاں انھوں نے نظام کالج اور جامعہ عثمانیہ سے احمد علی کے دوست بنے جو بعد میں پاکستان کے مصنف بنے۔ انھوں نے فرانسیسی زبان اور ادب سیکھنا شروع کیا۔ فارغ التحصیل ہونے کے بعد وہ مدراس یونیورسٹی چلے گئے اور انگریزی اور تاریخ کی تعلیم حاصل کی۔ پھر وہ جامعہ مونٹپیلر فرانس چلے گئے اور آئریش ادب پر ہندوستانی ادب کے اثرات کا مطالعہ کیا۔ انھوں نے فرانسیسی زبان پڑھانے والی کیملی مولی سے 1931ء میں شادی کی جو صرف 1939ء تک چل سکی۔اپنی شادی کے ٹوٹنے کا ذکر انھوں نے اپنی ایک تحریر میں کیا۔ اُن کی پہلی تحریر فرانسیسی اور انگریزی میں شائع ہوئی۔ اِس دوران انھوں نے کنڑا میں چار مضامیں بھی لکھے۔

 قومی ناول نگار 
1939ء میں وہ بھارت واپس آگئے اور اقبال سنگھ کے ساتھ جدید بھارتی نظریات پر رام موہن رائے سے جواہر لعل نہرو تک پر کام کیا۔انھوں نے 1942ء کی ہندوستان چھوڑ دو تحریک میں بھی حصہ لیا۔ پھر انھوں نے احمد علی کے ساتھ ممبئی سے ایک جرنل ٹومارہ کے نام سے مرتب کیا۔ اُن کی قوم پرست تحریک کا اثر اُن کی پہلی دو کتابوں میں بھی ملتا ہے۔

 آخری ایام 
پھر وہ امریکا منتقل ہو گئے اور جامعہ ٹیکساس، آسٹن میں 1966ء سے 1986ء تک فلاسفی کے پروفیسر رہے۔ 1965ء میں انھوں نے امریکی اداکارہ کیتھرین جونز سے شادی کی جس کا اختتام بھی طلاق پر ہوا۔ 1986ء میں انھوں نے سوزان ویگھٹ سے شادی کی جو 1970 کی دہائی میں اُن کی اسٹوڈنٹ تھیں۔

8 جولائی 2006ء کو آسٹن ٹیکساس میں حرکت قلب بند ہو جانے سے اُن کا 97 سال کی عمر میں انتقال ہو گیا۔

 اعزازات 
 1964ء ساہتہ اکیڈمی ایوارڈ
 1969ء پدم بھوشن
 1988ء Neustadt International Prize for Literature
 2007ء پدم وبھوشن

 حوالہ جات 

 بیرونی روابط 

 Raja Rao Website, sponsored by the Raja Rao Publication Project at the University of Texas.

 The Literary Encyclopedia's article on Raja Rao.
 "Breathing India In America: A Tribute to Raja Rao" by Francis C. Assisi. (2006)
 "To Raja Rao", a 1969 English poem by چیسلاو میلوش.

زمرہ:1908ء کی پیدائشیں
زمرہ:2006ء کی وفیات
زمرہ:ادب اور تعلیم کے شعبے میں پدم بھوشن وصول کنندگان
زمرہ:ادب اور تعلیم میں پدم وبھوشن وصول کنندگان
زمرہ:بیسویں صدی کے بھارتی افسانہ نگار
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:بیسویں صدی کے ہندوستانی ناول نگار
زمرہ:بھارت کے انگریزی مصنفین
زمرہ:بھارتی سرکاری اعزازات
زمرہ:بھارتی مرد مختصر افسانہ نگار
زمرہ:بھارتی مرد ناول نگار
زمرہ:پدم بھوشن وصول کنندگان
زمرہ:پدم وبھوشن وصول کنندگان
زمرہ:ساہتیہ اکیڈمی اعزاز یافتگان برائے انگریزی ادب
زمرہ:کرناٹک کے ناول نگار
زمرہ:جامعہ علی گڑھ کے فضلا
زمرہ:بیسویں صدی کے امریکی مرد مصنفین
زمرہ:بیسویں صدی کے امریکی ناول نگار
زمرہ:امریکی مرد ناول نگار
زمرہ:ریاستہائے متحدہ کو بھارتی تارکین وطن
زمرہ:ضلع ہاسن کی شخصیات
زمرہ:بھارتی شخصیات
زمرہ:بیسویں صدی کا ادب
زمرہ:انگریزی ادب